**OBČINA RENČE-VOGRSKO PREDLOG**

**OBČINSKI SVET**

*NASLOV:*

**PRAVILNIK O POVRAČILU STROŠKOV PREVOZA OTROKOM S POSEBNIMI POTREBAMI IN OTROKOM, KI OBISKUJEJO ŠOLO IZVEN ŠOLSKEGA OKOLIŠA, V OBČINI RENČE-VOGRSKO**

*PRAVNA PODLAGA:*

* Tretji in peti odstavek 56. člena Zakona o osnovni šoli (Uradni list RS, št. št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13 in 46/16 – ZOFVI-K)
* Tretja alinea 82. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Peti odstavek 56. člena Zakona o osnovni šoli določa, da imajo otroci s posebnimi potrebami iz prvega odstavka 12. člena Zakona o osnovni šoli pravico do brezplačnega prevoza v osnovno šolo ne glede na oddaljenost njihovega prebivališča od osnovne šole, če je tako določeno v odločbi o usmeritvi. Tretji odstavek istega člena določa, da ima učenec, ki obiskuje osnovno šolo zunaj šolskega okoliša, v katerem prebiva, pravico do povračila stroškov prevoza v višini, ki bi mu pripadala, če bi obiskoval osnovno šolo v šolskem okolišu, v katerem prebiva.

Tretja alinea 82. člena Zakona o organizaciji in financiranju vzgoje in izobraževanja pa določa, da sredstva za prevoze učencev osnovne šole v skladu s 56. členom Zakona o osnovni šoli zagotavlja lokalna skupnost.

Občinski svet Občine Renče-Vogrsko je dne 19. 6. 2014 na podlagi navedenih določb in priporočila Računskega sodišča sprejel sklep št. 00701-23/2014-1 o višini povračil staršem za šolske prevoze v primerih, ko gre za šolski prevoz učencev z odločbami o usmeritvi ter učencev, ki obiskujejo osnovno šolo izven šolskega okoliša.

Občina ima na podlagi trenutno veljavnega sklepa v šolskem letu v šolskem letu 2022/2023 sklenjene pogodbe s starši o kritju stroškov brezplačnega šolskega prevoza za otroke, ki imajo odločbe o usmeritvi šolanja, in pogodbe o kritju predpisanih stroškov prevozov učencev, ki obiskujejo šolo izven šolskega okoliša. Pogodbe določajo povračilo stroškov v višini cene avtobusnih vozovnic na relaciji stalno prebivališče – osnovna šola, v katero je otrok usmerjen, oz. matična osnovna šola. Pogodbe za povračilo stroškov prevoza otrok z odločbami o usmeritvi so sklenjene za relaciji Zavod Cirius Vipava in Osnovna šola Danila Lokarja Ajdovščina. Cene vozovnic izhajajo iz javno objavljenega cenika izvajalca rednih avtobusnih prevozov Nomago d. o. o..

Starši otrok z odločbami o usmeritvi so občini podali več prošenj, da bi občina organizirala skupen prevoz otrok v šolo, v katero so usmerjeni otroci, kar na podlagi trenutno veljavnega sklepa ni možno; trenutno veljavni sklep namreč določa le neposredno kritje stroškov staršem. Da bi staršem omogočili vključitev njihovih otrok v organizirani skupni prevoz, je potrebno torej v občinskem aktu opredeliti tudi možnost organizacije skupnega prevoza otrok z odločbami o usmeritvi. Na podlagi trenutnega stanja bi šlo za organizacijo skupnega prevoza otrok z odločbami o usmeritvi na relacijah v Zavod Cirius Vipava in Osnovno šolo Danila Lokarja Ajdovščina.

Z ozirom na navedeno smo pripravili predlog Pravilnika o povračilu stroškov prevoza otrokom s posebnimi potrebami in otrokom, ki obiskujejo šolo izven šolskega okoliša (v nadaljevanju: Pravilnik), ki podrobneje kot trenutno veljavni sklep opredeljuje upravičence, postopke za uveljavljanje pravice do brezplačnega prevoza ter višino povračila stroškov šolskega prevoza za otroke s posebnimi potrebami in otroke, ki obiskujejo šolo izven šolskega okoliša, in ki vključuje tudi možnost organizacije skupnega prevoza. Kot prilogo pravilnika smo pripravili tudi predpisan obrazec za vlogo staršev za povračilo stroškov prevoza, kar bi staršem omogočilo enotno in enostavnejše vlaganje vlog in potrebnih dokazil.

*RAZLOGI ZA SPREJETJE SKLEPA:*

Skladno z navedenim je torej potrebno natančneje opredeliti postopek za uveljavljanje pravice do povračila prevoznih stroškov ter način izračuna povračil stroškov. Da bi bilo staršem omogočeno, da bi se otroci z odločbami o usmeritvi lahko vključili v organizirani skupni prevoz, je to možnost potrebno določiti v občinskem aktu. O pravici do povračila stroškov je potrebno skladno z določili Zakona o splošnem upravnem postopku odločiti z odločbo. Pravilniku se prilaga predpisan obrazec za vlogo staršev za povračilo stroškov prevoza, s katerim se staršem omogoči enotno in enostavnejše vlaganje vlog in potrebnih dokazil.

*OCENA STANJA:*

Financiranje šolskih prevozov otrok s posebnimi potrebami in otrok, ki obiskujejo šolo izven šolskega okoliša, se sedaj na podlagi veljavnega sklepa izvaja le na podlagi pogodb, poleg tega v veljavnem sklepu ni opredeljena možnost organizacije skupnega prevoza.

*CILJI IN NAČELA:*

S sprejemom Pravilnika bi bil torej natančneje opredeljen postopek za uveljavljanje pravice do povračila prevoznih stroškov ter način izračuna povračil stroškov, poleg tega pa bi bilo staršem omogočeno, da bi otroke z odločbami o usmeritvi lahko vključili v organizirani skupni prevoz. O pravici do povračila stroškov se odloči z odločbo, s čimer se sledi določbam Zakona o splošnem upravnem postopku. S predpisanim obrazcem za vlogo staršev za povračilo stroškov prevoza bi staršem omogočili enotno in enostavnejše vlaganje vlog in potrebnih dokazil.

*FINANČNE IN DRUGE POSLEDICE:*

S sprejetjem Pravilnika bi imela občina dodatne finančne obveznosti zaradi kritja stroškov organiziranega skupnega prevoza otrok z odločbami o usmeritvi; stroški organiziranega prevoza so namreč precej višji od povračil, ki jih trenutno zagotavljamo staršem. Z rebalansom smo na proračunski postavki »Regresiranje prevozov v šolo« na podlagi trenutnega stanja povračil, ki jih že izvajamo, in ocene stroškov organiziranega prevoza od aprila dalje že upoštevali povišanje stroškov zaradi organizacije skupnega prevoza.

Pripravila:

Vladka Gal Janeš, Višja svetovalka I

*Predlog akta:*

Na podlagi tretjega in petega odstavka 56. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13 in 46/16 – ZOFVI-K), 3. alineje 82. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, št. 88/15 in 14/18) je občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

**P R A V I L N I K**

**o povračilu stroškov prevoza otrokom s posebnimi potrebami in**

**otrokom, ki obiskujejo šolo izven šolskega okoliša, v Občini Renče-Vogrsko**

1. člen

Ta pravilnik določa upravičence, postopke za uveljavljanje in višino povračila stroškov šolskega prevoza:

* otrokom s posebnimi potrebami v skladu z odločbo o usmeritvi;
* otrokom, ki obiskujejo osnovno šolo izven šolskega okoliša, v katerem prebivajo.

1. člen
2. Upravičenci do povračila sredstev po tem pravilniku so:

* otroci s posebnimi potrebami, ki jim je izdana odločba o usmeritvi,
* otroci, ki obiskujejo osnovno šolo izven šolskega okoliša, v katerem prebivajo.

1. Otroci in eden od staršev oziroma zakoniti zastopnik morajo imeti prijavljeno prebivališče v Občini Renče-Vogrsko.
2. člen
3. Povračilo stroškov upravičencem iz prejšnjega člena se določi na naslednji način:

* za otroke iz prve alineje 1. člena v višini cene ene dnevne vozovnice za javni prevoz za dan prisotnosti v vzgojno-izobraževalnem zavodu na relaciji prebivališče - vzgojno–izobraževalni zavod, v katerega je otrok usmerjen, ter za starša oziroma zakonitega zastopnika v višini cene dveh dnevnih vozovnic za javni prevoz za dan prisotnosti v vzgojno-izobraževalnem zavodu na relaciji prebivališče – vzgojno–izobraževalni zavod, v katerega je otrok usmerjen, v primeru, da otroka spremlja starš oziroma zakoniti zastopnik,
* za otroke, ki obiskujejo osnovno šolo izven šolskega okoliša, v višini cene ene dnevne vozovnice za javni prevoz za dan prisotnosti v šoli, kot bi jim pripadala, če bi obiskovali osnovno šolo v šolskem okolišu, ali v višini mesečne vozovnice, in sicer na relaciji od prebivališča do matične osnovne šole.

(2) Cena dnevne oziroma mesečne vozovnice mora izhajati iz veljavnega cenika za vozovnice rednih linijskih avtobusnih prevozov.

(3) Za meseca julij in avgust se povračilo stroškov prevoza ne izplačuje.

1. člen
2. Občina lahko organizira poseben prevoz na določeni relaciji v tekočem šolskem letu, namenjen otrokom s posebnimi potrebami, če bi se to izkazalo za ekonomsko upravičeno, in pod pogojem, da so v poseben prevoz vključeni najmanj trije otroci.
3. Otroci, ki so vključeni v organiziran poseben prevoz iz prejšnjega odstavka, v tekočem šolskem letu niso upravičeni do povračila sredstev iz prvega odstavka prejšnjega člena tega pravilnika.
4. člen

Starši oziroma zakoniti zastopniki upravičencev iz 2. člena tega pravilnika najpozneje do začetka tekočega šolskega leta vložijo vlogo na obrazcu, ki je priloga tega pravilnika.

1. člen

Postopek ugotavljanja upravičenosti do povračila prevoznih stroškov vodi občinska uprava, ki o pravici odloči z odločbo.

1. člen
2. Sredstva za povračilo stroškov prevoza se izplačajo na podlagi potrdila vzgojno-izobraževalnega zavoda o dejanski prisotnosti otroka v šoli v preteklem mesecu in računa za nakup mesečne vozovnice za javni prevoz.
3. Sredstva iz prejšnjega odstavka se nakazujejo v roku 15 delovnih dni od prejema:

* potrdila vzgojno-izobraževalnega zavoda, iz katerega mora biti razvidna prisotnost otroka v preteklem mesecu, ki ga občini dostavijo upravičenci oziroma vzgojno-izobraževalni zavod;
* originalnega računa za vozovnico za javni promet, ki ga dostavijo upravičenci.

1. člen

Sredstva za kritje stroškov organiziranega prevoza se nakazujejo izvajalcem prevozov na podlagi njihovih zahtevkov za kritje stroškov prevozov v preteklem mesecu, v obsegu in način, kot je določeno v pogodbi za tekoče šolsko leto.

1. člen

Upravičenci v roku osmih dni občini in vzgojno-izobraževalnemu zavodu sporočijo vsako spremembo, ki vpliva na upravičenost do povračila stroškov prevoza ali do organiziranega povračila stroškov.

1. člen

Upravičenci, ki imajo veljavno pogodbo o priznanju pravice do povračila stroškov prevoza otrokom s posebnimi potrebami za relaciji prebivališče – Zavod Cirius Vipava ali prebivališče – Osnovna šola Danila Lokarja Ajdovščina, lahko ne glede na obdobje veljavnosti te pogodbe, pred potekom obdobja, za katerega mu je bila pravica priznana, po uveljavitvi tega pravilnika, uveljavlja povračilo stroškov po tem pravilniku.

1. člen

Z dnem uveljavitve tega pravilnika preneha veljati Sklep št. 00701-23/2014-1 (Uradne objave v Občinskem glasilu, št. 9/2014)

1. člen

Ta pravilnik začne veljati naslednji dan po objavi v Uradnih objavah v Občinskem glasilu.

Številka: 00701-­­­­­\_\_/2023-1

Datum: \_\_. \_\_. 2023

**Tarik Žigon,**

**Župan**

**Priloga**

**VLOGA ZA POVRAČILO STROŠKOV PREVOZA OTROKOM**

**S POSEBNIMI POTREBAMI IN**

**OTROKOM, KI OBISKUJEJO ŠOLO IZVEN ŠOLSKEGA OKOLIŠA**

**V OBČINI RENČE-VOGRSKO**

**PODATKI O OTROKU**

|  |  |
| --- | --- |
| Ime in priimek: |  |
| Naslov prebivališča: |  |
| Datum rojstva: |  |
| EMŠO: |  |
| Ime šole oz. zavoda, ki ga otrok obiskuje: |  |
| Naslov šole oz. zavoda: |  |
| Način prevoza:  (označite!) | organiziran prevoz  lasten prevoz  organiziran poseben prevoz (navedite relacijo): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Oddaljenost otrokovega doma od šole  (v km): |  |

**PODATKI O ZAKONITEM ZASTOPNIKU OTROKA - starših oziroma skrbnikih**

|  |  |
| --- | --- |
| Ime in priimek: |  |
| Naslov prebivališča: |  |
| EMŠO: |  |
| Davčna številka: |  |
| Telefonska številka: |  |
| Naziv banke in številka osebnega računa: |  |

Obvezne priloge:

* potrdilo o vpisu za tekoče šolsko leto;
* fotokopija prve strani odločbe o usmeritvi.

OBRNI!

Osebni podatki se obdelujejo zaradi izvedbe postopka za obravnavo vloge za povračilo stroškov prevoza otrokom s posebnimi potrebami in otrokom, ki obiskujejo šolo izven šolskega okoliša v Občini Renče-Vogrsko na podlagi Zakona o osnovni šoli in Zakona o organizaciji in financiranju vzgoje in izobraževanja.

Osebni podatki se obdelujejo in varujejo skladno z veljavno zakonodajo na področju varstva osebnih podatkov in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (Ul. l. 119, 4. 5. 2016, str. 1–88). Kot posameznik vlagatelj uživa pravice, skladno z omenjenima pravnima aktoma.

Občina bo hranila in varovala osebne podatke skladno z roki določenimi v Enotnem načrtu klasifikacijskih znakov z roki hrambe v občini Renče-Vogrsko in na primeren način, tako da ne bo prišlo do morebitnih neupravičenih razkritij podatkov nepooblaščenim osebam. Občina bo omogočila obdelavo oziroma posredovanje osebnih podatkov izključno naslednjim pooblaščenim uporabnikom (pooblaščeni zaposleni občine, pooblaščene osebe, ki obdelujejo osebne podatke pri pogodbenem obdelovalcu občine, osebe, ki izkažejo pooblastilo za dostop do osebnih podatkov v okviru zakona oziroma podzakonskih predpisov). Občina ne uporablja avtomatiziranega sprejemanja odločitev, vključno z oblikovanjem profilov.

Posameznik ima pravico privolitev kadarkoli pisno preklicati; izjavo o preklicu privolitve posreduje na naslov: Bukovica 43 5293 Volčja Draga ali na elektronski naslov: info@rence-vogrsko.si. Na enak način lahko zahteva tudi dostop do podatkov, ki se nanašajo nanj, uveljavlja pravico do popravka ali izbrisa osebnih podatkov, omejitve obdelave, ugovora obdelavi in prenosljivosti podatkov.

Pooblaščena oseba za varstvo osebnih podatkov je je dr. Miha Dvojmoč in je dosegljiv na e-naslovu miha.dvojmoc@infocenter.si ali tel: 031 692 524. Obveščamo vas, da imate v zvezi z obdelavo svojih osebnih podatkov pravico do vložitve pritožbe pri nadzornem organu, ki je: Informacijski pooblaščenec, Zaloška 59, Ljubljana.

Kraj in datum: \_\_\_\_\_\_\_\_\_\_\_\_\_\_\_\_\_\_ Podpis vlagatelja: \_\_\_\_\_\_\_\_\_\_\_\_\_\_\_\_\_\_\_\_\_